nahid-hub/BLUGE-bengali-wikipedia-section-title-prediction huggingface dataset:
১৯২৫-২৬ মৌসুমে ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অভিষেক ঘটে তার। কিন্তু দলে তিনি কোন প্রভাব ফেলতে পারেননি। ১৯২৮-২৯ মৌসুমে পুণরায় দলে ফিরে আসেন। দলে প্রত্যাবর্তন করেই অরেঞ্জ ফ্রি স্টেটের পাঁচ উইকেট দখল করেন ৫৩ রানের বিনিময়ে। দ্বিতীয় ইনিংসেও তিনি আরও তিন উইকেট লাভ করেন। পরবর্তীতে আরও দুই খেলায় ভালো ক্রীড়ানৈপুণ্য প্রদর্শন করায় ১৯২৯ সালে ইংল্যান্ড সফরের জন্য মনোনীত হন।

সঠিক অনুচ্ছেদ শিরোনাম কোনটি?
titleA. অবসর প্রস্তুতি
titleB. প্রারম্ভিক জীবন
titleC. ইংল্যান্ড সফর
titleD. অস্ট্রেলিয়া ও নিউজিল্যান্ড সফর
উত্তর: titleB
এ জমাকালো পিরামিড আকৃতির মন্দিরটি তিনটি ধাপে উপরে উঠে গিয়েছে এবং তিন ধাপের কোণগুলির উপরে মোট নয়টি অলংকৃত শিখর বা রত্ন রয়েছে যা দেখে মনে হয় যেন একটি উচুঁ ভিত্তির উপর প্রকান্ড অলংকৃত রথ দাঁড়িয়ে আছে। মন্দিরের চারদিকে খোলা খিলান পথ রয়েছে যাতে যে কোন দিক থেকেই পূজারীরা ভেতরের পবিত্র স্থানে রাখা দেবমূর্তিকে দেখতে পায়।বর্গাকৃতির মন্দিরটি একটি আয়তাকার প্রাঙ্গনের উপর স্থাপিত। এর চারদিকে রয়েছে পূজারীদের বসার স্থান যা ঢেউ টিন দ্বারা আচ্ছাদিত। বর্গাকার প্রধান প্রকোষ্ঠটিকে কেন্দ্র করে সম্পূর্ণ ইমারত নির্মিত হয়েছে। পাথরের ভিত্তির উপর দাঁড়ানো মন্দিরটির উচ্চতা ৫০ ফুটেরও বেশি।

সঠিক অনুচ্ছেদ শিরোনাম কোনটি?
titleA. নকশা ও কারুকার্যের বিবরণ
titleB. বিস্তারিত
titleC. অলংকরণ
titleD. ইতিহাস
উত্তর: titleB
উন্মুক্ত সরকার শব্দটির উদ্ভব হয়েছিল যুক্তরাষ্ট্রে দ্বিতীয় বিশ্বযুদ্ধের পরে৷ ওয়ালেস পার্কস, যিনি মার্কিন কংগ্রেসের দ্বারা নির্মিত সরকারী তথ্য সম্পর্কিত একটি উপকমিটিতে দায়িত্ব পালন করেছিলেন, ১৯৫৭ সালে প্রথমবারের মতো 'উন্মুক্ত সরকার' সরকারের স্বচ্ছতা এবং জবাবদিহিতার ধারণাটি চালু হয়েছিল৷ খ্রিস্টপূর্ব পঞ্চম শতাব্দীতে অ্যাথেন্স বিভিন্ন আইনি সংস্থা কর্মকর্তাদের আচরণ নিয়ন্ত্রণ করে এবং নাগরিকদের প্রকাশের জন্য একটি পথের প্রস্তাব দেয়৷

আনুষ্ঠানিক আইনসভা পাসের বিষয়টি সুইডেনের সাথেও পাওয়া যায়, (যারপরে ফিনল্যান্ডকে একটি সুইডিশ-শাসিত অঞ্চল হিসাবে অন্তর্ভুক্ত করা হয়েছিল) যেখানে তার প্রেসিডেন্টের আইনটি তার সংবিধানের অংশ হিসাবে কার্যকর করা হয়েছিল ( প্রেস অ্যাক্টের স্বাধীনতা আইন, ১৭৬৬)। 

সঠিক অনুচ্ছেদ শিরোনাম কোনটি?
titleA. এশিয়া
titleB. উত্তর অ্যামেরিকা
titleC. ইতিহাস
titleD. দক্ষিণ অ্যামেরিকা
উত্তর: titleC
২৪১ রানে ম্যাচ টাই হওয়ায় সুপার ওভার শুরু হয়। সুপার ওভারে ব্যাট করতে আসেন ইংল্যান্ডের দুই ব্যাটসম্যান বেন স্টোকস ও জস বাটলার। নিউজিল্যান্ডের পক্ষে বল করেন ট্রেন্ট বোল্ট। প্রথম বলেই ৩ রান নেন স্টোকস। দ্বিতীয় বলে এক রান নেন জস বাটলার। পরের বলে চার মারেন স্টোকস। চতুর্থ বলে এক রান হয়। পঞ্চম বলে ২ রান হয়। শেষ বলে বাটলারের ব্যাট থেকে আসে আরেকটি চার। ফলে স্কোরবোর্ডে ১৫ রান যোগ করে ইংল্যান্ড।

লক্ষ্য তাড়া করতে, নিউজিল্যান্ডের হয়ে ব্যাট করতে আসেন মার্টিন গাপটিল ও জেমস নিশাম। ইংল্যান্ডের হয়ে বল করেন জোফরা আর্চার। প্রথম বল ওয়াইড দেন বোলার জোফরা আর্চার। পরের প্রথম বলে নিশামের ২ রান নেন। দ্বিতীয় বলে ছক্কা হাঁকান তিনি। তৃতীয় ও চতুর্থ বলে নেন ২ রান করে। পঞ্চম বলে এক রানের বেশি নিতে ব্যর্থ হন জেমস নিশাম। ফলে শেষ বলে দরকার হয় ২ রানের। সুপার ওভারের শেষ বলে নিউজিল্যান্ড, মার্টিন গাপটিল ডিপ মিড-উইকেটের দিকে ঠেলে ২ রান নিতে যান। মার্টিন গাপটিল ১ রান নিয়ে ইংল্যান্ডের সমান ১৫ করার পর দ্বিতীয় রান নেয়ার জন্য দৌড় শুরু করেন কিন্তু তিনি রান সম্পন্ন করার আগেই ইংল্যান্ডের উইকেট-রক্ষক জস বাটলার তাকে রান আউট করে দেন। যার ফলে সুপার ওভারও টাই হয় কিন্তু ফলে বাউন্ডারি গণনা নিয়মে ইংল্যান্ড জয়লাভ করে (মূল ম্যাচে নিউজিল্যান্ড ১৭টি বাউন্ডারি মারে, অন্যদিকে ইংল্যান্ড ২৬টি বাউন্ডারি মারে)। এরফলে, ইংল্যান্ড প্রথমবারের মতো ক্রিকেট বিশ্বকাপ বিজয়ী হয়। বেন স্টোকস ৮৪ রান ও সুপার ওভারের ৭ করার জন্য ম্যাচসেরা পুরস্কার লাভ করেন


উইকেটের পতন: ১/২৯ (গাপটিল, ৬.২ ওভার), ২/১০৩ (উইলিয়ামসন, ২২.৪ ওভার), ৩/১১৮ (নিকোলস, ২৬.৫ ওভার), ৪/১৪১ (টেলর, ৩৩.১ ওভার), ৫/১৭৩ (নিশাম, ৩৯ ওভার), ৬/২১৯ (ডি গ্র্যান্ডহোম, ৪৬.৫ ওভার), ৭/২৩২ (ল্যাথাম, ৪৮.৩ ওভার), ৮/২৪০ (হেনরি, ৪৯.৩ ওভার)


উইকেটের পতন: ১/২৮ (রয়, ৫.৪ ওভার), ২/৫৯ (রুট, ১৬.৩ ওভার), ৩/৭১ (বেয়ারস্টো, ১৯.৩ ওভার), ৪/৮৬ (মর্গান, ২৩.১ ওভার), ৫/১৯৬ (বাটলার, ৪৪.৫ ওভার), ৬/২০৩ (উকস, ৪৬.১ ওভার), ৭/২২০ (প্লাঙ্কেট, ৪৮.৩ ওভার), ৮/২২৭ (আর্চার, ৪৯ ওভার), ৯/২৪০ (রশিদ, ৪৯.৫ ওভার), ১০/২৪১ (উড, ৫০ ওভার)


সঠিক অনুচ্ছেদ শিরোনাম কোনটি?
titleA. নিউজিল্যান্ড
titleB. ইংল্যান্ডের ইনিংস
titleC. সুপার ওভার
titleD. ফাইনালের পথে
উত্তর: titleC
"মূল নিবন্ধঃ পুনরুদ্ধারমূলক বিচারব্যবস্থা"

ছোটখাটো অপরাধের জন্য, অপরাধীর "অন্যায়কে বা ভুলকে সঠিক কিছুতে রুপান্তর করা" বা ভুক্তভোগীর ক্ষতিপূরণ দেওয়ার এই শাস্তির ধরনের বৈশিষ্ট্য। সম্প্রদায় পরিষেবা বা ক্ষতিপূরণের আদেশ এই ধরনের শাস্তির উদাহরণ। পুনরুদ্ধারমূলক বিচারের মডেলে, ক্ষতিগ্রস্থরা তাদের প্রতি যারা অপরাধ করেছে সেই অপরাধীকে তার ক্রিয়াকলাপের দায়দায়িত্ব নিতে উত্সাহিত করা হয়, "তারা যে ক্ষতি করেছে তা পুষিয়ে দিতে - যেমনঃ ক্ষমা চেয়ে, চুরি করা অর্থ ফেরত দিয়ে, বা সম্প্রদায় পরিষেবা দিয়ে"। যা এই প্রক্রিয়ায় সক্রিয় ভূমিকা গ্রহণ করে। পুনরুদ্ধারমূলক ন্যায়বিচারের পদ্ধতির লক্ষ্য অপরাধী যেন ভবিষ্যতে আর অপরাধ না করে সেই ব্যবস্থা করা।

সঠিক অনুচ্ছেদ শিরোনাম কোনটি?
titleA. মনোবিজ্ঞান অনুযায়ী
titleB. একীভূত তত্ত্ব
titleC. পুনরুদ্ধারমূলক বিচার
titleD. প্রতিফল
উত্তর: titleC
নগেন্দ্রপ্রসাদ ইংরেজি ও সংস্কৃত ভাষায় দক্ষ ছিলেন। তিনি কবি, সাহিত্যরসিক, নাট্যকার এবং নাট্যসমালোচক ছিলেন। তিনি শেক্সপিয়ারের "টেম্পেস্ট" এবং "মার্চেন্ট অফ ভেনিস" অনুবাদ করেছিলেন। হিন্দুধর্মশাস্ত্র এবং তন্ত্রশাস্ত্রে তার গভীর জ্ঞান ছিল। তিনি কীর্তন গানেও দক্ষ ছিলেন।

নগেন্দ্রপ্রসাদ বাঙালি যুবকদের সামরিক ও আধা-সামরিক শিক্ষা দেবার চেষ্টা ছাত্রাবস্থা থেকেই শুরু করেন। তিনি এবং তার বন্ধুরা মিলে প্রথম বিশ্বযুদ্ধের সময়ে বাঙালি পল্টন তৈরি করেন।

সঠিক অনুচ্ছেদ শিরোনাম কোনটি?
titleA. অন্যান্য
titleB. ক্রীড়াপ্রতিভা এবং সংগঠন
titleC. চলচ্চিত্র
titleD. প্রথম জীবন ও পরিবার
উত্তর: titleA
ফিরোজপুর জেলার জলবায়ু মূলত শুষ্ক এবং প্রখর গ্রীষ্ম, অল্প বর্ষা ও একটি আরামদায়ক শীতকালীন আবহাওয়া দ্বারা চিহ্নিত করা যায়। সারা বছরকে চারটি ঋতুতে ভাগ করা যায়। নভেম্বর থেকে মার্চ শীত,জুন অবধি গ্রীষ্ম,জুলাই থেকে মধ্য সেপ্টেম্বর অবধি দক্ষিণ পশ্চিম মৌসুমি বায়ুর জন্য বর্ষা। মধ্য সেপ্টেম্বর থেকে অক্টোবর অবধি বর্ষা পরবর্তী সময়। 
সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ফিরোজপুর বিধানসভা কেন্দ্র
titleC. ফিরোজপুর বিধানসভা কেন্দ্র বিজয়ী বর্তমান ও প্রাক্তন সংসদ
titleD. আবহাওয়া
উত্তর: titleD
১৯২১ সালে "প্রবাসী" পত্রিকায় নীহারিকা দেবী ছদ্মনামে অচিন্ত্যকুমারের প্রথম কবিতা প্রকাশিত হয়। তিনি উপন্যাস ও ছোটগল্প রচনায় বিশেষ কৃতিত্ব দেখান। তিনি উপন্যাসের আঙ্গিকে আবেগপূর্ণ ভাষায় ধর্মগুরুদের জীবনীও (যেমন- "পরমপুরুষ শ্রীরামকৃষ্ণ", চার খণ্ডে (১৯৫২-১৯৫৭)) লিখেছেন। তার প্রথম উপন্যাস "বেদে" (১৯২৮); এটি আঙ্গিক, রচনাভঙ্গি ও বিষয়বিন্যাসে আধুনিক বাংলা সাহিত্যের একটি বিশিষ্ট উপন্যাস। তার লেখায় আধুনিকতা অতি প্রবলভাবে ফুটে উঠেছে। "কাকজ্যোৎস্না" " "প্রথম কদমফুল" তার অন্য দুইটি বিখ্যাত উপন্যাস। ছোটগল্পশিল্পী হিসেবেও তিনি খ্যাত। বিচারবিভাগে চাকরির বদৌলতে তিনি বাংলাদেশের নানা স্থানে ঘুরে বিভিন্ন শ্রেণীর মানুষের সংস্পর্শে আসেন; এইসব অন্তরঙ্গ পরিচিতজনদের জীবনের নানা কাহিনী অচিন্ত্যকুমার তার ছোট গল্পগুলিতে নিপুণভাবে এঁকেছেন। "টুটাফাটা" (১৯২৮) তার প্রথম ছোট গল্পের বই। তার স্মৃতিচারণমূলক গ্রন্থ "কল্লোল যুগ" (১৯৫০) পাঠক-মহলে বেশ সাড়া জাগায়।

অচিন্ত্যকুমারের গ্রন্থসংখ্যা সত্তরের মত। এদের মধ্যে উল্লেখযোগ্যগুলির একটি তালিকা নিচে দেওয়া হল।




সঠিক অনুচ্ছেদ শিরোনাম কোনটি?
titleA. পুরস্কার
titleB. সাহিত্যকর্ম
titleC. মৃত্যু
titleD. প্রাথমিক জীবন
উত্তর: titleB
মুক্তিযুদ্ধের সময় আলতাফুর রহমান লন্ডনে তার পাঁচ বাঙ্গালি বন্ধু ডা. জাফর উল্লাহ চৌধুরী, ডা. কাজী কামরুজ্জামান, ডা. বরকত চৌধুরী, ডা. মাহফুজুল হক ও ডা. মোশারফ হোসেনকে নিয়ে যুদ্ধাহত বীর মুক্তিযুদ্ধাদের ওষুধ ও চিকিৎসাসেবা দেওয়ার সিদ্ধান্ত নেন। পরে এই ছয় চিকিৎসক মিলে লন্ডনে গঠন করেন বাংলাদেশ মেডিকেল অ্যাসোসিয়েশন অফ ইউনাইটেড কিংডম। এই সংগঠনের ব্যানারে লন্ডনে ওষুধ সংগ্রহ শেষে ভারতের হিলি সীমান্ত দিয়ে বাংলাদেশে প্রবেশ করে তারা যুদ্ধাহত মুক্তিযুদ্ধাদের ওষুধ ও চিকিৎসাসেবা প্রদান করেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. পরিবার
titleC. রাজনৈতিক জীবন
titleD. বাংলাদেশের মুক্তিযুদ্ধে অবদান
উত্তর: titleD
বাউল শাহ আবদুল করিমের এ পর্যন্ত ৭টি গানের বই প্রকাশিত হয়েছে। তার মৃত্যুর কিছুদিন আগে সিলেট জেলা পরিষদ মিলনায়তনে তার রচনাসমগ্র (অমনিবাস)-এর মোড়ক উন্মোচিত হয়েছে। এছাড়াও সুমনকুমার দাশ সম্পাদিত "শাহ আব্দুল করিম স্মারকগ্রন্থ" (অন্বেষা প্রকাশন) তার মৃত্যুর পর প্রকাশিত হয়। এর আগে-পরে শাহ আবদুল করিমকে নিয়ে সুমনকুমার দাশের ‘বাংলা মায়ের ছেলে : শাহ আবদুল করিম জীবনী’ (অন্বেষা প্রকাশন), ‘সাক্ষাৎকথায় শাহ আবদুল করিম’ (অন্বেষা প্রকাশন), ‘শাহ আবদুল করিম’ (অন্বেষা প্রকাশন), ‘বাউলসম্রাট শাহ আবদুল করিম’ (উৎস প্রকাশন), ‘গণগীতিকার শাহ আবদুল করিম’ (উৎস প্রকাশন) প্রকাশিত হয়। সর্ব শেষ ২০১৬ সালে ঢাকার প্রখ্যাত প্রকাশনাসংস্থা প্রথমা থেকে প্রকাশিত হয় সুমনকুমার দশের ‘শাহ আবদুল করিম : জীবন ও গান’ বইটি। এ বইটি ইতোমধ্যেই একটি প্রামণ্য জীবনী হিসেবে বোদ্ধামহলে স্বীকৃতি আদায় করে নিয়েছে। এ বইটিতে করিমের নির্বাচিত বেশ কিছু গানও সংকলিত হয়েছে।
শাহ আবদুল করিমের জীবনভিত্তিক প্রথম উপন্যাস সাইমন জাকারিয়া রচিত "কূলহারা কলঙ্কিনী" প্রকাশিত হয়েছে ২০১৭ খ্রিষ্টাব্দে। 

সঠিক অনুচ্ছেদ শিরোনাম কোনটি?
titleA. প্রকাশিত বই
titleB. সঙ্গীত সাধনা
titleC. সম্মাননা
titleD. প্রাথমিক জীবন
উত্তর: titleA
পুরুষ ও মহিলারা এক সাথে মাঠে কাজ করে, এবং তাদের উভয়েরই ছোট দোকান বা ব্যবসা থাকতে পারে। পুরুষেরা গৃহস্থালী কর্মকান্ডে, এমনকি রান্না বান্নার কাজেও পুরোপুরি অংশ গ্রহণ করে। পুরুষরা ঐতিহ্যগতভাবে পোষাক প্রস্তুত ও সেলাই করে (তবে ফেব্রিক বয়ন করে না)। শহরাঞ্চলে পশ্চিমা রীতির পরিবারের সংখ্যা বৃদ্ধি পেতে শুরু করছে, যে সব পরিবারে স্বামী উপার্জন করে এবং স্ত্রী গৃহস্থালী কাজ করে। উভয় লিঙের মানুষই ভিক্ষু হতে পারে, যদিও বাস্তবে নারীরা তুলনামুলক কম ভিক্ষু হয়।

ভূটানি সমাজে বিয়ে উভয় পক্ষের মতানুসারে হয়ে থাকে, এবং বিবাহ বিচ্ছেদও খুব অস্বাভাবিক নয়। বিবাহ অনুষ্ঠানে সাদা স্কার্ফ বদল করা হয় এবং একটি কাপে উভয়ে শেয়ার করে। ছয় মাসের বেশি এক সাথে বসবাস করার পর অফিসিয়ালি বিবাহ নিবন্ধন করা যায়। প্রথাগতভাবে বরেরা কনের পারিবারিক ঘরে স্থানান্তরিত হয়, তবে নববিবাহিত দম্পতি যে কোন পরিবারের সাথে বসবাস করার সিদ্ধান্ত গ্রহণ করতে পারে তাদের।

সঠিক অনুচ্ছেদ শিরোনাম কোনটি?
titleA. ভূটানি সমাজে নারী ও পুরুষ
titleB. সঙ্গীত
titleC. ধর্মীয় উৎসব
titleD. ভূটানি নাম
উত্তর: titleA
ক্যামিলো কাবেইয়ো "দ্য এক্স ফ্যাক্টর" এর জন্য গ্রিনসবোরো, নর্থ ক্যারোলিনায় অডিশন দিয়েছিলেন। বাছাইয়ের পর "বুটক্যাম্প" এর প্রক্রিয়ার অংশ মিয়ামি, ফ্লোরিডায় হয়েছিল, কাবেইয়োর ডাক পড়ে অ্যালি ব্রুক,নর্মানি কোর্দেই, লরেন জাওরেগুই, এবং দিনা জেনের সঙ্গে মঞ্চে ফিরে এসে একটি মেয়েদের দল তৈরি করতে যা পরে ফিফথ হারমোনি নামে পরিচিতি পায়। এক্স-ফ্যাক্টর অনুষ্ঠানে তৃতীয় স্থান অর্জনের পরে তারা সাইকো মিউজিকের সঙ্গে যৌথ চুক্তি করে, যার মালিক সাইমন কাউয়েল, এবং ইপিক রেকর্ডস, এল.এ রেইডের রেকর্ড লেবেল।

দলটি তাদের ইপি অ্যালবাম "বেটার টুগেদার" (২০১৩) প্রকাশ করে, পাশাপাশি প্রকাশ করে স্টুডিও অ্যালবাম"রিফ্লেকশন" (২০১৫) এবং "৭/২৭" (২০১৬)। ২০১৩ থেকে ২০১৬-এর শেষ পর্যন্ত, কাবেইয়ো ফিফথ হারমোনির অনেক ট্যুরে অংশ নিয়েছেন।

১৮ই ডিসেম্বর ২০১৬-এ, দলটি কাবেইয়োর ফিফথ হারমোনি দল থেকে প্রস্থানের খবর প্রকাশ করে।

সঠিক অনুচ্ছেদ শিরোনাম কোনটি?
titleA. মানবপ্রীতি
titleB. কর্মজীবন
titleC. প্রারম্ভের জীবন
titleD. ২০১২-২০১৬: "দ্য এক্স ফ্যাক্টর" এবং ফিফট হারমোনি
উত্তর: titleD
১৮৫৭ সালে মর্গান মার্চেন্ড ব্যাংকিং এর "প্লিবডি, মর্গান এন্ড কোং" এর লন্ডন শাখায় আসেন, এটা ছিল তার বাবা ও জর্জ প্লিবডির একটা অংশীদারি ব্যাংকিং ফার্ম যেটা তারা তিন বছর আগে শুরু করেছিলেন। তিনি আমেরিকায় আসেন ১৮৫৮ সালে "শ্যারম্যান এন্ড কোং" এর ব্যাংকিং প্রতিষ্ঠান ডানকান-এ, যা ছিল আমেরিকায় "জর্জ প্লিবডি এন্ড কোং" এর প্রতিনিধিত্বকারী প্রতিষ্ঠান। মরগান "আমেরিকান সিভিল ওয়ার" যুদ্ধের সময় হল কার্বাইন এফেয়ার নামে একটা ঘটনা, তিনি একজন আর্মি আর্সেনালের কাছ থেকে ৫০০০ রাইফেল কিনেছিলেন প্রতিটি ৩.২ ডলার দামে, পরে সেই রাইফেল তিনি একজন ফিল্ড জেনারেলের কাছে প্রতিটি ২২ ডলারে বিক্রি করে দেওয়া হয়েছিল। যুদ্ধে তিনি তার অংশগ্রহণের পরিবর্তে ৩০০ ডলার দিয়ে যুদ্ধ এড়িয়ে গিয়েছিলেন। ১৮৬০ সাল থেকে ১৮৬৪ সাল পর্যন্ত জে পিয়ারপন্ট মরগান অ্যান্ড কোম্পানির এজেন্ট হয় তিনি নিউইয়র্কে তার বাবার ফার্মের কাজ করেছিলেন, যার নাম পরে পরিবর্তন করে করা হয়েছিল "জে এস মরগান অ্যান্ড কো"। ১৮৬৪ - ১৮৭২ সাল তিনি ডাবনি, মরগান এবং কোং নামে একটা ফার্মের সদস্য ছিলেন। ১৮৭১ সালে, তিনি ফিলাডেলফিয়ার ড্রেক্সেলের সাথে অংশীদার হয়ে নিউইয়র্কে ড্রেক্সেল, মরগান অ্যান্ড কোম্পানি নামে একটি ফার্ম করেন। সেই সময় অ্যান্টনি জে ড্রেসেল জুনিয়াস মরগানের অনুরোধে পিয়ারপন্টের পরামর্শদাতা হন।

সঠিক অনুচ্ছেদ শিরোনাম কোনটি?
titleA. পেশা
titleB. প্রথম বছর এবং জীবন
titleC. বাড়ী
titleD. ইস্পাত
উত্তর: titleB
এই ছিল সেই সময় যখন ফরাসী সাহিত্যের ইতিহাসে বিখ্যাত চৌপদী "রিউ ডু ভিয়াক্স কলম্বিয়ার" গঠিত হয়েছিল। লা ফন্টেইন, রচিন, বোলেউ এবং মলিয়ের মধ্যে শেষেরজন সমবয়সী, অন্য দুইজন অনেক ছোট ছিল। চ্যাপেলাইন এই দলের বাইরে ছিলেন। এই কাহিনীগুলি যাদের অনেকগুলিই চমৎকার এবং অগ্রন্থিত ছিল। সম্ভবত এটি "চ্যাপেলিনের" দুর্ভাগ্য পসেলের একটি অনুলিপি সর্বদা টেবিলে থাকল, যা ছিল কোম্পানির বিরুদ্ধে অপরাধের জন্য শাস্তি। এই সম্পর্কে লা ফন্টেইন ছদ্মনামে তার "কিউপিড এন্ড সাইকি" গল্পে তুলে আনেন, যা "এডোনিসের" সাথে ১৬৬৯ সাল অবধি মুদ্রিত হয়নি। 

এদিকে কবি বন্ধু খুঁজতে থাকেন। ১৬৬৪ খ্রিষ্টাব্দে তিনি নিয়মিতভাবে কমিশন লাভ করেন এবং অরলিন্সের ডাচেস ডাউজার এর কাছে ভদ্রলোক হিসাবে শপথ নেন এবং লুক্সেমবুর্গে প্রতিষ্ঠিত হন। তিনি এখনও তার রেঞ্জারশিপ বহাল রেখেছেন, এবং ১৬৬৬ সালে কলবার্টের কাছ থেকে পরামর্শ পান যে চিটও-থিয়েরিতে কিছু অপকর্মের উপর তার নজর দেওয়া উচিত। একই বছরে তার দ্বিতীয় বই "কনটেস" আসে এবং ১৬৬৮ সালে তার ছয় খন্ডে প্রকাশিত রুপকথার প্রথম খন্ড বের হয়। বাকীগুলো ১৬৭১ নাগাত চলে আসে। পরের বছর কবি "পোর্ট রয়ালিস্টের" নিকট নিজেকে ধার দেন এবং "কন্টির রাজপুত্রকে" উত্সর্গীকৃত পবিত্র কাব্যগ্রন্থের সম্পাদক হিসাবে কাজ করেন। 

এক বছর পরে তার পরিস্থিতি, যা কিছু সময়ের জন্য স্থিরভাবে উন্নতি লাভ করেছিল, খারাপের দিকে যাবার লক্ষণ প্রকাশ করে। অরলিন্সের ডাচ মারা গেলে এবং তাকে রেঞ্জারশিপটি ছেড়ে দিতে হয়, সম্ভবত এটা বিক্রি করতে হয়েছিল তার ঋণ পরিশোধ করতে। তবে লা ফন্টেইনের দূরদর্শিতা সর্বদাই ছিল। যথেষ্ট বৌদ্ধিক শক্তি এবং উচ্চ চরিত্রের একজন দুর্দান্ত সৌন্দর্যের মহিলা "ম্যাডাম দে লা সাবালিয়া" তাকে তার বাড়িতে থাকার আমন্ত্রণ জানিয়েছিলেন, যেখানে তিনি প্রায় বিশ বছর কাটিয়েছিলেন। মনে হয় তার কাজকর্ম সম্পর্কে যা কিছু ঘটেছিল সেটা তাকে কোন ঝামেলায় ফেলতে পারেনি, তাই দুটি ভিন্ন ধারার কবিতা, পাশাপাশি নাটক রচনাতে তিনি নিজেকে নিবেদিত করতে পেরেছিলেন। 

সঠিক অনুচ্ছেদ শিরোনাম কোনটি?
titleA. শিক্ষায়তন
titleB. খ্যাতি
titleC. প্যারিস
titleD. পারিবারিক জীবন
উত্তর: titleB
১৯৯৪ সালে আদিল হুসেইন অসমে ফিরে এসে ভ্রাম্যমাণ থিয়েটার হেঙুল থিয়েটারে যোগদান করেন ও ৩ বছর থিয়েটারে অভিনয় করে দিল্লী চলে যান। তিনি পণ্ডিচেরীর অরবিন্দ্র আশ্রমে সৌপান বসু ও দিলীপ শঙ্কর থেকে অভিনয় শিক্ষা লাভ করেন। অভিনেতা হিসেবে তিনি ১৯৯৯ সালে "ওথেলো: এ প্লে ইন ব্ল্যাক অ্যান্ড হোয়াইট" নাটকের জন্য এডিনবার্গ ফ্রিঞ্জ পুরস্কার লাভ করেন। এরপর তিনি রয়স্টেন এবেল পরিচালিত গুডবাই ডেসডিমোনা নাটকে অভিনয়ের জন্যও প্রশংসিত হন। হাম্পির সোসাইটি ফোর আর্টিস্ট অ্যান্ড পারফর্মারের ২০০৪ সাল থেকে ২০০৭ সাল পর্যন্ত প্রশিক্ষক হওয়া ছাড়াও হেগ শহরের রয়েল কনজারভেটরি অব পারফর্মিং আর্ট ও রাষ্ট্রীয় নাট্য বিদ্যালয়ের একজন অনিয়মিত প্রশিক্ষক রূপে কার্যনির্বাহ করেন।

সঠিক অনুচ্ছেদ শিরোনাম কোনটি?
titleA. জন্ম ও পরিবার
titleB. ব্যক্তিগত জীবন
titleC. শিক্ষা
titleD. কর্মজীবন
উত্তর: titleD
পারসিকদের কাছ থেকে জেরুজালেম পুনরুদ্ধারের পর হেরাক্লিয়াস এটির প্রতিরক্ষা মজবুত করেন। ইয়ারমুকে বাইজেন্টাইনদের পরাজয়ের পর জেরুজালেমের পেট্রিয়ার্ক সফ্রোনিয়াস প্রতিরক্ষা পুনরায় সংস্কার করেন। মুসলিমরা শহর অবরোধ করতে চায়নি। তবে ৬৩৪ সালে মুসলিমরা শহরের সকল প্রবেশ পথের উপর কর্তৃত্ব স্থাপনের পর্যায়ে ছিল। মুসলিমরা পার্শ্ববর্তী দুর্গ পেল্লা ও বসরা দখল করে নেয়ার পর জেরুজালেমে একরকম অবরোধের মুখে পড়ে। ইয়ারমুকের যুদ্ধের পর শহরটি সিরিয়ার বাকি অঞ্চল থেকে বিচ্ছিন্ন হয়ে যায় এবং সম্ভবত অবরোধের জন্য প্রস্তুতি নিয়ে রাখে। মুসলিম বাহিনী জেরিকো পৌছলে সফ্রোনিয়াস সকল পবিত্র চিহ্ন সংগ্রহ করেন ও কনস্টান্টিনোপলে পাঠানোর জন্য উপকূলে পাঠিয়ে দেন। মুসলিমরা ৬৩৬ এর নভেম্বরে শহর অবরোধ করে। শহরের উপর ক্রমাগত আক্রমণের বদলে তারা বাইজেন্টাইনদের রসদ কমে যাওয়া পর্যন্ত অপেক্ষা করেন যাতে রক্তপাতহীন আত্মসমর্পণ সম্ভব হয়।

অবরোধের ব্যাপারে বিস্তারিত তথ্য লিখিত নেই। তবে এটি রক্তপাতহীন ছিল বলে প্রতীয়মান হয়। বাইজেন্টাইনরা হেরাক্লিয়াসের কাছ থেকে সাহায্যের ব্যাপারে আশা ছেড়ে দিয়েছিল। চার মাস অবরোধের পর সফ্রোনিয়াস জিজিয়া প্রদান ও আত্মসমর্পণে সম্মত হন। তবে তিনি শর্ত দেন যে খলিফা উমরকে নিজে এসে চুক্তি স্বাক্ষর করতে হবে। বলা হয় যে, সফ্রোনিয়াসের শর্তগুলো মুসলিমদের কাছে পৌছালে অন্যতম মুসলিম সেনাপতি শুরাহবিল ইবনে হাসানা প্রস্তাব করেন যে মদীনা থেকে খলিফার প্রত্যাবর্তনের অপেক্ষা না করে খালিদ বিন ওয়ালিদকে খলিফা হিসেবে পাঠানো হোক, কারণ তিনি দেখতে অনেকটা উমরের মত ছিলেন। কিন্তু এই কৌশল কাজ করেনি। সম্ভবত খালিদ সিরিয়ায় খুব পরিচিত ছিলেন অথবা শহরের খ্রিষ্টান আরবদের কেউ কেউ মদীনায় গিয়ে উমর ও খালিদ উভয়কেই দেখেছে ফলে তাদের পার্থক্যগুলো তাদের জানা ছিল। সফ্রোনিয়াস আলোচনায় অসম্মতি জানান। যখন খালিদ মিশনের ব্যর্থতা সম্পর্কে রিপোর্ট করেন, আবু উবাইদাহ খলিফা উমরের কাছে চিঠি লিখে পরিস্থিতি অবহিত করেন ও আত্মসমর্পণ অনুষ্ঠানের জন্য তাকে জেরুজালেম আসার আমন্ত্রণ জানান।

সঠিক অনুচ্ছেদ শিরোনাম কোনটি?
titleA. পরবর্তী ঘটনা
titleB. পূর্ব ঘটনা
titleC. আত্মসমর্পণ
titleD. অবরোধ
উত্তর: titleD
"ভাগবত পুরাণ" এর সপ্তম অধ্যায় অনুসারে, অসুর রাজা হিরণ্যকশিপুর অমর হতে চান। এজন্য ব্রহ্মার নিকট হতে অমরত্বের বরপ্রাপ্তির জন্য তিনি কঠোর ধ্যানে নিমজ্জিত হন। কিন্তু দেবতারা খুব কমই অমরত্ব দান করে। কিন্তু হিরণ্যকশিপু এমন বর চান যা তাকে মনে করায় যে পরোক্ষভাবে তিনি অমরত্ব লাভ করেছেন। তিনি যে বর লাভ করেন তা তাকে পাঁচটি বিশেষ ক্ষমতা দান করে। এগুলো হচ্ছে, তাকে মানুষও হত্যা করতে পারবে না, কোন প্রাণীও হত্যা করতে পারবে না; তাকে ঘরেও হত্যা করা যাবে না, আবার বাইরেও হত্যা করা যাবে না; তাকে দিনেও হত্যা করা যাবে না আবার রাতেও হত্যা করা যাবে না; তাকে অস্ত্রের (যা ছুড়ে মারা হয়) দ্বারাও হত্যা করা যাবে না আবার সস্ত্রের (যা হাতে থাকে) দ্বারাও হত্যা করা যাবে না; তাকে স্থল, জল বা বায়ু কোথাও হত্যা করা যাবে না। এই বর লাভ করে হিরণ্যকশিপু অহংকারী ও উদ্ধত হয়ে ওঠে। তিনি সিদ্ধান্ত নেন যে, কেবল তাকেই দেবতা হিসেবে পূজা করা হবে। কেউ তার আদেশ পালন না করলে তিনি তাকে শাস্তি দেবেন বা হত্যা করবেন। তার পুত্র প্রহ্লাদ তার সাথে সম্মত হয়নি। তিনি একজন বিষ্ণুভক্ত ছিলেন, তার পিতাকে দেবতা হিসেবে পূজা করতে তাই তিনি অস্বীকার করেন। প্রহ্লাদ বিষ্ণুকেই পূজা করা চালিয়ে যান।

এতে হিরণ্যকশিপু খুব রাগান্বিত হন এবং প্রহ্লাদকে হত্যা করার বিভিন্ন চেষ্টা করেন। এগুলোর মধ্যে একবার হিরণ্যকশিপু তার বোন হোলিকার কাছে সাহায্য চান। হোলিকার একটি বিশেষ পোশাক ছিল যা তাকে আগুনে পুড়ে যাবার হাত থেকে রক্ষা করত। হিরণ্যকশিপুকে তিনি তার কোলে বসতে বলেন, আর হিরণ্যকশিপু তার কোলে বসলে তিনি প্রহ্লাদের উপর আগুন জ্বালিয়ে দেন। এতে প্রহ্লাদ আগুনে পুড়ে মারা যাবে কিন্তু হোলিকার কাছে থাকা বিশেষ বস্ত্রের জন্য তার কোন ক্ষতি হবে না। কিন্তু সেই আগুন জ্বলতেই হোলিকার শরীর থেকে সেই বস্ত্র খুলে গিয়ে প্রহ্লাদের শরীরকে আবৃত করে। এতে হোলিকা আগুনে পুড়ে যায়, আর প্রহ্লাদ ক্ষতি থেকে বেঁচে যায়।

বিষ্ণু নৃসিংহ অবতার (অর্ধমানব-অর্ধসিংহ) রূপে গোধূলি লগ্নে (দিন ও রাতের মাঝামাঝি সময়ে) আবির্ভূত হন, হিরণ্যকশিপুকে ঘরের চৌকাঠে (না বাইরে না ঘরে) নিয়ে যান, তাকে নিজের কোলে (না বায়ুতে, না স্থলে) স্থাপন করেন, ও এরপর হিরণ্যকশিপুর নাড়িভুড়ি বের করে ও তার থাবা দিয়ে (না অস্ত্র না সস্ত্র) তাকে হত্যা করেন। এভাবে হিরণ্যকশিপুর লাভ করা বর তাকে বাঁচাতে পারে নি। প্রহ্লাদ ও মানব জাতি বাধ্যবাধকতা ও ভয় থেকে মুক্তি পায়। নৃসিংহের দ্বারা হিরণ্যকশিপু বধ এর এই কাহিনী অশুভ এর উপর শুভের জয়কে নির্দেশ করে। হোলিকা দহন বা নেড়াপোড়া উৎসব এই ঘটনাটিকেই নির্দেশ করে। হোলিকার এই অগ্নিদগ্ধ হওয়ার কাহিনিই দোলের পূর্বদিনে অনুষ্ঠিত হোলিকাদহন বা চাঁচর উৎসবের সঙ্গে যুক্ত। "স্কন্দপুরাণ" গ্রন্থের "ফাল্গুনমাহাত্ম্য" গ্রন্থাংশে হোলিকা ও প্রহ্লাদের উপাখ্যান বর্ণিত হয়েছে।

সঠিক অনুচ্ছেদ শিরোনাম কোনটি?
titleA. অন্যান্য হিন্দু ঐতিহ্য
titleB. অন্যান্য ভারতীয় ধর্ম
titleC. বিষ্ণুর কিংবদন্তি
titleD. তাৎপর্য
উত্তর: titleC
ব্রাহ্মণবাড়িয়া জেলার আয়তন ১৯২৭.১১ বর্গ কিলোমিটার। চট্টগ্রাম বিভাগের সর্ব-উত্তরে ২৩°৩৯´ থেকে ২৪°১৬´ উত্তর অক্ষাংশ এবং ৯০°৪৪´ থেকে ৯১°৫১´ পূর্ব দ্রাঘিমাংশ জুড়ে এ জেলার অবস্থান। এ জেলার দক্ষিণে কুমিল্লা জেলা; পশ্চিমে নারায়ণগঞ্জ জেলা, নরসিংদী জেলা ও কিশোরগঞ্জ জেলা; উত্তরে কিশোরগঞ্জ জেলা ও হবিগঞ্জ জেলা এবং পূর্বে হবিগঞ্জ জেলা ও ভারতের ত্রিপুরা প্রদেশ অবস্থিত।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. দর্শনীয় স্থান সমূহ
titleC. আয়তন ও অবস্থান
titleD. কৃতি ব্যক্তিত্ব
উত্তর: titleC
আলতাই প্রজাতন্ত্রে বিভিন্ন ধরনের ধর্মীয় বিশ্বাস পরিলক্ষিত হয়। ২০১২ সালের জরিপ অনুযায়ী, এই অঞ্চলের মোট জনসংখ্যার ২৭.৬% রুশ অর্থোডক্স চার্চের অনুসারী। দ্বিতীয় সর্বাধিক জনপ্রিয় ধর্ম হলো জাতিগত ও প্রকৃতি ধর্মসমূহ, যার মধ্যে রোডনোভেরি (স্লাভিক স্থানীয় বিশ্বাস), টেংগ্রিজম (মধ্য এশিয়দের স্থানীয় বিশ্বাস) এবং বুরখানিজম অন্যতম। মোট জনসংখ্যার প্রায় ১৩% মানুষ এসব প্রকৃতি ধর্মের অনুসারী। অন্যান্যদের মধ্যে ৬% ইসলাম ধর্ম, ২% হিন্দুধর্ম(স্লাভিক-বৈদিক, হরে কৃষ্ণ বা বৈষ্ণব, এবং তান্ত্রিক আন্দোলন সহ), ১% পুরাতন বিশ্বাস এবং ১% প্রোটেস্ট্যান্ট মতবাদের অনুসারী। মোট জনসংখ্যার প্রায় ২৫% "আধ্যাত্মিক কিন্তু ধার্মিক নয়", ১৪% নাস্তিক এবং বাকী ১৪% মানুষ অন্যান্য ধর্ম পালন করে অথবা তাদের ধর্মীয় বিশ্বাস সম্পর্কে জানাতে আগ্রহী নয়।

আলতাই অঞ্চলের মানুষদের স্থানীয় ঐতিহ্যবাহী ধর্ম হলো টেংরিস্ট শামানিজম, আধুনিক টেংরিস্ট আন্দোলনের মাধ্যমে এর পুনঃজাগরণ ঘটেছে। জাতিগতভাবে রুশ বংশোদ্ভূত মানুষেরা সাধারণভাবে রাশিয়ান অর্থোডক্স খ্রিস্টান বা রোডনোভেরি ধর্মের অনুসারী। অপরদিকে, কাজাখরা ঐতিহ্যগতভাবে মুসলিম। সম্প্রতি পার্শ্ববর্তী মঙ্গোলিয়া এবং তুভা অঞ্চল থেকে তিব্বতীয় বৌদ্ধ ধর্ম আলতাই অঞ্চলে প্রভাব বিস্তার করতে শুরু করেছে।
১৯০৪ সাল হতে ১৯৩০ এর দশক পর্যন্ত বুরখানিজম (বা "সাদা বিশ্বাস") নামক একটি ধর্মীয় আন্দোলন আলতাইয়ের অধিবাসীদের মধ্যে জনপ্রিয় হতে থাকে। এই ধর্মটির আবির্ভাব আলতাই অঞ্চলেই এবং এতে শামানীয় রীতির "সাদা" দৃষ্টিভঙ্গির প্রতি জোর দেয়া হয়। আলতাইয়ের জাতীয় চেতনার একটি গুরুত্বপূর্ণ উপাদান হলো বুরখানিজম এবং বর্তমানে এটি বেশ কিছু আংগিকে আলতাই সংস্কৃতির সাথে পুনরুজ্জীবিত হয়েছে।

রাশিয়ান পৌত্তলিক ও হিন্দু ধর্মের অনুসারীরা প্রায়ই তীর্থযাত্রার জন্য মাউন্ট বেলুখায় গমন করে, যেটিকে পৌত্তলিক ও স্থানীয় আলতাই জনগণ শাম্ভালার স্থান বলে মনে করে। এই অঞ্চলে যে কেউ শামানীয় আধ্যাত্মিকতার নিদর্শন উপলব্ধি করতে পারে। যেমন, কাতুন নদীর সংলগ্ন একটি স্থানে স্থানীয় শামানীয় বিশ্বাসীগণ পার্শ্ববর্তী গাছগুলোতে সাদা ফিতে বাঁধেন এবং অনেকে আত্মাদের জন্য মুদ্রা ও খাদ্যদ্রব্য রেখে আসেন। যদিও, বর্তমানে শামানিজম খুবই স্বল্প পরিসরে পালন করা হয়, তবে সোভিয়েত ইউনিয়নের পতনের পরবর্তী সময়ে ধর্মীয় স্বাধীনতা লাভের মধ্য দিয়ে এটি পুনরায় জনপ্রিয় হয়ে উঠছে।
সঠিক অনুচ্ছেদ শিরোনাম কোনটি?
titleA. পর্বত
titleB. জলবায়ু
titleC. ধর্ম
titleD. অর্থনীতি
উত্তর: titleC
ভাগ্য বলতে তাই বোঝায় ব্যক্তির নিয়ন্ত্রণের বাইরে থাকে। এই দৃষ্টিকোণ থেকে ঘটনা হল তাই যার মাধ্যমে সুযোগ তৈরি হচ্ছে, উদাহরণস্বরূপ একজন ব্যক্তির জন্মের স্থানের কথা বলা যায় যেখানে কোন অনিশ্চয়তা জড়িত নেই অথবা যেখানে অনিশ্চয়তা অপ্রাসঙ্গিক। এই কাঠামোর দিক থেকে যে কেউ তিনটি ভিন্ন ধরনের ভাগ্যের মধ্যে পার্থক্য করতে পারে:


সঠিক অনুচ্ছেদ শিরোনাম কোনটি?
titleA. লটারি
titleB. নিয়ন্ত্রণের অভাব হিসাবে
titleC. ইসলাম
titleD. ধর্ম এবং পুরাণ
উত্তর: titleB
জাফলং-এর বাংলাদেশ সীমান্তে দাঁড়ালে ভারত সীমান্ত-অভ্যন্তরে থাকা উঁচু উঁচু পাহাড়শ্রেণী দেখা যায়। এসব পাহাড় থেকে নেমে আসা ঝরণা পর্যটকদের অন্যতম আকর্ষণ। এছাড়া ভারতের ডাউকি বন্দরের ঝুলন্ত সেতুও আকর্ষণ করে অনেককে। এছাড়া সর্পিলাকারে বয়ে চলা ডাওকি নদীও টানে পর্যটকদের। মৌসুমী বায়ুপ্রবাহের ফলে ভারত সীমান্তে প্রবল বৃষ্টিপাত হওয়ায় নদীর স্রোত বেড়ে গেলে নদী ফিরে পায় তার প্রাণ, আর হয়ে ওঠে আরো মনোরম। ডাওকি নদীর পানির স্বচ্ছতাও জাফলং-এর অন্যতম আকর্ষণ। পহেলা বৈশাখে বাংলা নববর্ষকে ঘিরে জাফলং-এ আয়োজন করা হয় বৈশাখী মেলা। এই মেলাকে ঘিরে উৎসবে মুখরিত হয়ে উঠে পুরো এলাকা। বর্ষাকাল আর শীতকালে জাফলং-এর আলাদা আলাদা সৌন্দর্য ফুটে ওঠে। বর্ষাকালে বৃষ্টিস্নাত গাছগাছালি আর খরস্রোতা নদী হয় দেখার মতো। তাছাড়া পাহাড়ের মাথায় মেঘের দৃশ্যও যথেষ্ট মনোরম।

সঠিক অনুচ্ছেদ শিরোনাম কোনটি?
titleA. দর্শনীয় স্থান
titleB. যাতায়াত ব্যবস্থা
titleC. বিবরণ
titleD. জীব ও উদ্ভিদবৈচিত্র্য
উত্তর: titleA
আগ্রা ফোর্ট এ প্রতিদিন ভোরে সুর্যপুজার পর আকবর ঝরকা দর্শনের প্রস্তুতি নিতেন। আকবর সবসময় ধর্মীয় স্বাধিনতার নীতিকে উৎসাহিত করতেন।
ঝরকার নিচে সমবেত প্রজাদের সাথে আকবর ১ ঘণ্টার মত সময় অতিবাহিত করতেন। এসময় তিনি তার শসন ব্যবস্থার গ্রহণ যোগ্যতা যাচাই করতেন।
ঝরকা দর্শন শেষে আকবর চলে যেতেন দিওয়ানি-ই-আম এ। সেখানে তিনি দুই ঘণ্টার মত প্রশাসনিক কাজ করতেন।

ঝরকার নিচে সাধারনত সৈন্য, কৃষক, কারুশিল্পী, ব্যাবসায়ি, মহিলা, এবং শিশু রা উপস্থিত হতো। তারা সচক্ষে দেখতো তাদের সম্রাট বহাল তবিয়তে বেচে আছেন এবং সম্যাজ্য তার নিয়ন্ত্রণে আছে। এসময় তারা আকবর কে সরাসরি অনুরোধ, অভিযোগ, এবং ন্যায়বিচার প্রার্থনা করতে পারতো।

সঠিক অনুচ্ছেদ শিরোনাম কোনটি?
titleA. আকবরের রাজত্বের সময়
titleB. জাহাংগিরের শাসনামলে
titleC. শাহ জাহান এর শাসনামলে
titleD. দিল্লি দরবার
উত্তর: titleA
মুনমুন মৃৎ সময়কালের (১৫০০স -৩০০ বি.সি) একাধিক প্রমাণ বিভিন্ন গবেষণায় দেখা গিয়েছে। দোংছন-দোং এলাকায় মুনমুন কৃষি গ্রামের অস্তিত্ব পাওয়া যায়। এছাড়াও মুনমুন মধ্যযুগে(সি.৮৫০-৫৫০ বি.সি) পিট-বাড়ি ও কৃষিক্ষেত্র দোংছন-দোং, দেগুতে পাওয়া যায়।

প্রাচীন ইতিহাস ঘেঁটে জানা যায় তিনটি প্রোটো ধরনের সাম্রাজ্যের উত্থান ঘটেছিল। মাহান, জিনহান ও বিয়নহান এই তিন সাম্রাজ্যের মাঝে দেগু ছিল জিনহান সাম্রাজ্যের রাজধানী।

সঠিক অনুচ্ছেদ শিরোনাম কোনটি?
titleA. সিল্লা
titleB. জলবায়ু
titleC. ধর্ম
titleD. প্রাক-ইতিহাস ও আদিইতিহাস
উত্তর: titleD